**Mosoly EGYMI középiskolai intézményegység intézkedési terve**

**a 2020/2021. tanévben a köznevelési intézményekben a járványügyi készenlét idején alkalmazandó eljárásrendről**

**1. A szülők tájékoztatása**

Az osztályfőnökök az első szülői értekezleten tájékoztatják a tanulók szüleit/gondviselőit, hogy csak egészséges, tünetmentes tanuló látogathatja az iskolát, valamint az egészségi állapotot, a testhőmérsékletet szükség esetén ellenőrizzük. A szülő/gondviselő figyelmét felhívják arra, hogy köteles értesíteni az iskolát, amennyiben gyermekénél koronafertőzés-gyanú áll fenn.

**2. Csoportosulás megelőzése általában az iskola területén**

A pedagógusok felhívják a tanulók figyelmét minden óra végén, hogy ne csoportosuljanak a szünetekben, sem tanítási időn túl. Ügyeletes tanárok felügyelik.

**3. Tantermekben tartózkodás, fertőtlenítés**

A pedagógusok a felesleges tárgyakat kipakolják a tantermekből. Naponta gyakran szellőztetnek, ventilátort csak nyitott ablaknál használnak, ha több tanuló tartózkodik az osztályban. Lehetőség szerint egy padban egy tanuló tartózkodhat, betartatják a gyerekek közötti biztonsági távolságot. Kézfertőtlenítési lehetőséget biztosítanak az osztálytermekben a kézmosóknál. ill. a mosdókban, igény szerint folyékony szappant a tanulók otthonról is hozhatnak maguknak. Mindennapi fertőtlenítést takarítónők végzik.

**4. Közösségi terekben távolságtartás**

Az osztályok vagy elkülönülten helyezkednek el, vagy maszk viselése szükséges. Szünetben az osztályok az udvaron elkülönülten vagy a saját termükben tartózkodnak, ezt az ügyeletes tanárok segítik.

**5. Osztályok váltása**

Az osztályok váltása között az informatika termekben óra elején a tanulók fertőtlenítik az eszközöket.

**6. Testnevelés órák**

A testnevelés óra lehetőség szerint a szabadtéren történik, állandó párok kialakítása páros munkához a szaktanár feladata. A földszinti udvarra nyíló ajtón közlekednek a tanulók a tornaterembe. Az öltözőben a tanulók közötti a távolság tartást a szaktanár koordinálja.

**7. Gyakorlati foglalkozás**

A párok kialakítását a szaktanárok irányítják. A bejáró tanulók a tantermekben öltöznek munkaruhába, a kollégisták a kollégiumban. Szünetek után a tanulók fertőtlenítő kézmosást végeznek. A felületi, ill. tárgyak fertőtlenítését a gyakorlati nap után a tanulók a szaktanárok irányításával végzik.

**8. Mosdók használata**

A folyékony szappan, kézfertőtlenítő használatára alkalmanként figyelmeztetjük a tanulókat, gyógypedagógiai asszisztensi felügyelet biztosítása a szünetekben: a mosdóban, illemhelyen egyszerre egy tanuló tartózkodjon.

**9. Rendezvények szervezése**

A csoportosulás megelőzése aktuális pedagógus felügyeleti rendszer kialakításával, rendezvények -lehetőség szerint- szabadtéren megtartása. Létszámkorlátozások kialakítása, kiscsoportokra bontás. Egészségvédelmi szabályok betartatása a résztvevőkkel. Osztálykirándulások, tanulmányi kirándulások szervezésének korlátozása, illetve nem zsúfolt helyszínek választása. A második félévben szülői értekezlet helyett a szülők/gondviselők tájékoztatása telefonon, levélben, e-mailben.

**10. Tanulók felkészítése a higiénés szabályok fokozott betartására**

Osztályfőnöki napon a tanulók tájékoztatása a higiénés szabályokról: kézmosás, köhögési etikett, stb. Folyamatos tájékoztatás, segítés a tanév során.

**12. Étkeztetés**

A tanulóknak étkezések előtt alapos szappanos kézmosás, sorban álláskor 1,5 m távolságtartás, amelyet a gyógypedagógiai asszisztensek felügyelnek. Lehetőség szerint osztályonként eltolt idejű étkezés (12:30 és 12:40 között étkező csoportok kialakítása) Étkezés után az étkező azonnali elhagyása.

**13. Tanulói hiányzások kezelése**

A tanulói hiányzásokat igazolt hiányzásnak tekintjük, ha veszélyeztetett és tartós betegségéről orvosi igazolása van, valamint, ha karanténban otthon tartózkodik. Oktatásban részt vehet, a karanténban, vagy tartós betegsége miatt otthontartózkodó tanuló lehetőségei szerint, az osztályfőnök és szaktanárok döntése alapján online formában, KRÉTA, Classroom, email, stb. formában.

**14. Teendők beteg személy esetén**

Beteg személyt az egészségügyi asszisztens azonnal elkülöníti a betegszobában, és értesíti az iskolaegészségügyi orvost. Az osztályfőnök értesíti a szülőt/gondviselőt, aki a tanuló háziorvosát haladéktalanul értesíti, a tanulót hazajuttatja. A beteg tanulót egészségügyi asszisztens felügyeli (maszk és kesztyű használata) a szülő/szállító szolgálat érkezéséig. Beteg tanuló az intézményben nem tartózkodhat. A betegségből meggyógyult tanulót csak orvosi igazolással fogadja az iskola.

**15. Online oktatásra felkészülés**

Az osztályfőnökök online Classroom tantermeket hoznak létre az osztályaiknak (ha átállásra szükség lenne), a tanulók az informatika óra keretében tanulják meg a felület használatát. A tanároknak felkészítő foglalkozások szervezése a Classroom használatról. Szükség esetén a gyermekfelügyelet megszervezése a digitális oktatás alatt.